*Projekts*

**LATVIJAS REPUBLIKAS MINISTRU KABINETS**

2017. gada Noteikumi Nr.

Rīgā (prot. Nr.            . §)

**Grozījumi Ministru kabineta 2000.gada 26.septembra noteikumos Nr.332 “Noteikumi par benzīna un dīzeļdegvielas atbilstības novērtēšanu”**

Izdoti saskaņā ar likuma “Par atbilstības novērtēšanu” 7.pantu

1. Izdarīt Ministru kabineta 2009.gada 10.marta noteikumos Nr.332 “Noteikumi par benzīna un dīzeļdegvielas atbilstības novērtēšanu” (Latvijas Vēstnesis, 2000, 341./343. nr.; 2002, 111. nr.; 2003, 45., 180. nr.; 2004, 69., 204. nr.; 2005, 24. nr.; 2009, 102., 179. nr.; 2011, 102. nr.; 2012, 81. nr.; 2014, 67. nr.) šādus grozījumus:

1.1. izteikt 8. punktu šādā redakcijā:

"8. Latvijā atļauts laist brīvā apgrozībā, nodot patēriņam un realizēt (tostarp, vairumtirdzniecības noliktavām) benzīnu, kas paredzēts iekšdedzes dzinēju ar dzirksteles aizdedzi darbināšanai un kura kvalitātes rādītāji atbilst šo noteikumu 1.pielikumā noteiktajiem rādītājiem un normatīvajiem aktiem par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību.";

1.2. izteikt 8.1 punktu šādā redakcijā:

"8.1 Bezsvina benzīnu, kura pētnieciskais oktānskaitlis (POS) ir 95 vai lielāks, bet mazāks par 98, un motora oktānskaitlis (MOS) ir 85 vai lielāks, bet mazāks par 89, alkēni (olefīni) nepārsniedz 18 % no kopējā benzīna tilpuma (95.markas benzīns), atļauts laist brīvā apgrozībā, nodot patēriņam un realizēt vairumtirdzniecības noliktavām tikai tad, ja pievienotā bioetanola saturs ir 4,5–5 tilpumprocenti no kopējā benzīna tilpuma (ja nepieciešams, etanolu saturošiem benzīniem pievieno stabilizatorus).";

1.3. izteikt 9. punktu šādā redakcijā:

"9. Latvijā atļauts laist brīvā apgrozībā, nodot patēriņam un realizēt (tostarp, vairumtirdzniecības noliktavām) dīzeļdegvielu, kas paredzēta iekšdedzes dzinēju ar kompresijas aizdedzi darbināšanai un kuras kvalitātes rādītāji atbilst šo noteikumu 2.pielikumā noteiktajiem rādītājiem un normatīvajiem aktiem par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību.";

1.4. izteikt 9.1 punktu šādā redakcijā:

"9.1 Latvijā atļauts laist brīvā apgrozībā, nodot patēriņam un realizēt vairumtirdzniecības noliktavām dīzeļdegvielu (tai skaitā mērenā klimata apstākļos izmantojamu A, B, C, D, E, F kategorijas dīzeļdegvielu atbilstoši standartam LVS EN 590:2014 "Automobiļu degvielas. Dīzeļdegviela. Prasības un testēšanas metodes"), ja dīzeļdegvielai ir pievienota:

9.11. biodīzeļdegviela (kas iegūta no rapšu sēklu eļļas) 4,5–5 tilpumprocentu apjomā no kopējā galaprodukta daudzuma, vai;

9.12. sintētiski vai ar hidroattīrīšanas paņēmienu iegūta parafinizētā dīzeļdegviela, kuras kvalitātes prasības atbilst standartam LVS EN 15940:2016 "Automobiļu degviela. Sintētiski vai ar hidroattīrīšanas paņēmienu iegūta parafinizētā dīzeļdegviela. Prasības un testēšanas metodes" vismaz 4,5 tilpumprocentu apjomā no kopējā galaprodukta daudzuma. Parafinizētai dīzeļdegvielai ir jābūt bioloģiskas izcelsmes.";

1.5. izteikt 9.23.apakšpunktu šādā redakcijā:

"9.23. arktiskos un bargos ziemas apstākļos izmantojamu 0., 1., 2., 3. un 4.klases dīzeļdegvielu atbilstoši standartam LVS EN 590:2014 "Automobiļu degvielas. Dīzeļdegviela. Prasības un testēšanas metodes", kura tiek laista brīvā apgrozībā, nodota patēriņam no akcīzes preču noliktavām vai realizēta no vairumtirdzniecības noliktavām laika periodā no 1.novembra līdz 31.martam.";

1.6. izteikt 15.1 punktu šādā redakcijā:

"15.1 Degvielas atbilstības uzraudzību degvielas aprites uzraudzības institūcijas veic atbilstoši testēšanas metodēm, kas noteiktas standartos LVS EN 228:2013 "Automobiļu degvielas. Bezsvina benzīns. Prasības un testa metodes", LVS EN 590:2014 "Automobiļu degvielas. Dīzeļdegviela. Prasības un testēšanas metodes" un LVS EN 16640:2017 "Bioloģiskas izcelsmes produkti. Bioloģiskas izcelsmes oglekļa saturs. Bioloģiskas izcelsmes oglekļa satura noteikšana ar radioaktīvā oglekļa metodi", kā arī šajos noteikumos noteiktajām prasībām.";

1.7. aizstāt 22.2 punktā vārdus un skaitļus "30.jūnijam" ar vārdiem un skaitļiem "31.augustam";

1.8.papildināt informatīvo atsauci uz Eiropas Savienības direktīvām ar 7. punktu šādā redakcijā:

7) Eiropas Parlamenta un Padomes 2015.gada 9.septembra Direktīva 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielu kvalitāti, un Direktīvu 2009/28/EK par atjaunojamo energoresursu izmantošanas veicināšanu."

2. Noteikumi stājas spēkā 2018.gada 1.aprīlī.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

04.09.2017. 18:02

584

M.Ramanis,
67013149, Mikus.Ramanis@em.gov.lv